#### Προσκόμιση επιπρόσθετων δικαιολογητικών Αναπληρωτών Εκπαιδευτικών

Παρακαλούμε να προσκομίσετε **στο σχολείο**, **κατά την ημέρα που θα αναλάβετε υπηρεσία**, **επιπρόσθετα,** τα παρακάτω δικαιολογητικά σε **ευανάγνωστες φωτοτυπίες, μέσα σε φάκελο με λάστιχο:**

* Πιστοποιητικό έγγραφο για το Α.Φ.Μ. και τη Δ.Ο.Υ. (Βεβαίωση απόδοσης Α.Φ.Μ. ή εκτύπωση της 1ης σελίδας του ΟΠΣΥΔ)
* **Πλήρεις Βεβαιώσεις προϋπηρεσίας** στο Δημόσιο, σε ΝΠΔΔ, σε ΝΠΙΔ των ΟΤΑ ή σε ιδιωτικά σχολεία (που να αναγράφουν απόφαση πρόσληψης-απόλυσης, ιδιότητα που υπηρέτησαν, σχέση εργασίας, ωράριο εργασίας και διάρκεια εργασίας) για μισθολογική εξέλιξη. **Βεβαίωση του Φορέα Απασχόλησης** στην οποία θα αναφέρεται η νομική μορφή του Φορέα Απασχόλησης, καθώς και αν υπάγεται στο πεδίο εφαρμογής της παρ. 1 του αρθρ. 7 του Ν. 4354/2015 (όχι για προϋπηρεσίες σε σχολεία του Υ.ΠΑΙ.Θ.) (παρέχεται σχετική αίτηση αναγνώρισης από την υπηρεσία). **Δεν απαιτούνται Βεβαιώσεις Προϋπηρεσίας, οι οποίες έχουν καταχωρηθεί στο ΟΠΣΥΔ.**
* **Αναλυτική κατάσταση ενσήμων ΕΦΚΑ (ΙΚΑ)**
* Φωτοαντίγραφο εις διπλούντης πρώτης σελίδας του βιβλιαρίου τράπεζας όπου θα αναγράφεται καθαρά το IBAN και ο αναπληρωτής θα είναι ο πρώτος δικαιούχος
* Αριθμό Μητρώου ΙΚΑ και ΑΜΚΑ (φωτοαντίγραφο σελίδας του Βιβλιαρίου ασθενείας ή Βεβαίωση απογραφής άμεσα ασφαλισμένου από ΕΦΚΑ-ΙΚΑ)
* Πρωτότυπο Πιστοποιητικό οικογενειακής κατάστασης ή σύμφωνο συμβίωσης (για τους έχοντες τέκνα)
* Πρόσφατη Βεβαίωση φοίτησης σε περίπτωση τέκνου, άνω των 18 ετών και κάτω των 25, που σπουδάζει ή βεβαίωση υπηρέτησης, εάν υπηρετεί τη στρατιωτική του θητεία κατά τη διάρκεια της φοίτησης
* Πιστοποιητικό αναπηρίας (εάν υπάρχει)

Το Πιστοποιητικό στρατολογικής κατάστασης τύπου Α΄ και το Αντίγραφο ποινικού Μητρώου θα ζητηθούν αυτεπάγγελτα από την Υπηρεσία μας.